je inštalácia wpc podlahy v cene?
cena „pokládky“ wpc podlahy nie je v cene. na požiadanie vám vieme pripraviť cenovú ponuku.
pri starostlivosti o teakový nábytok je potrebné rozlišovať medzi klasickým teakovým drevom a „recyklovaným“ teakom. rozdiel je zjavný hneď na prvý pohľad – zatiaľ čo klasické teakové drevo je hladké, „recyklovaný“ teak má povrchovú štruktúru akoby neopracovaného dreva – jeho povrch je „vrásčitý“ s ryhami a priehlbinami – jedná sa totiž o drevo, ktorému sme „vdýchli dušu“ už druhý krát.   
recyklované v tomto prípade rozhodne neznamená zomleté a opäť zlepené drevo, ale len narezané (napr. staré trámy, pilóny z mostov) na dosky.   
jediným rozdielom pri pravidelnej údržbe medzi týmito dvomi druhmi teaku je, že recyklovaný teak sa nebrúsi, nakoľko nie je možné plochu s tak štruktúrovaným povrchom jednoliato obrúsiť.  
v princípe neodporúčame natierať teakový nábytok, ktorý bol ponechaný viac sezón bez pravidelného olejovania, nakoľko vzniknutá „patina“ bude po naolejovaní ešte výraznejšia, čoho výsledným efektom môže byť plocha s výraznými fľakmi. v praxi sme sa však stretli s prípadmi, kde aj niekoľko rokov neošetrovaný stôl bol prebrúsený, naolejovaný a výsledný efekt bol fantastický. v prípade, že aj napriek tejto informácii je pre vás ochrana vášho nábytku dôležitejšia ako estetická stránka, odporúčame pred olejovaním prebrúsiť teakové drevo (nie recyklovaný teak) napr.  brúsnym papierom so zrnitosťou „120“ a následne použiť „180“.brúsiť môžete samozrejme ručne alebo pomocou elektrického/aku náradia.  
uvedieme pár rád, aby výsledný efekt naplnil vaše očakávania:  
-          pri údržbe prosím používajte primerané ochranné pracovné pomôcky.  
-          po zakúpení teakového výrobku ho stačí (ešte pred použitím) naolejovať – prvý krát nie je brúsenie potrebné.  
-          pri bežných podmienkach odporúčame nábytok ošetrovať vždy raz ročne – pred sezónou. v prípade, že nábytok je vystavený priamemu pôsobeniu slnka a dažďa, odporúčame ošetrovanie vykonať 2 krát - pred sezónou a zhruba v polovici sezóny.  
-          používajte brúsny papier o zrnitosti 180.  
-          brúsenie a olejovanie odporúčame vykonávať v exteriéri alebo v dobre vetranej dielni  
-          brúsiť a olejovať sa odporúča hlavne pohľadové plochy, ak však ošetríte všetky plochy nábytku, nič tým nepokazíte.  
-          vždy prebrúste celú plochu – nesnažte sa prebrúsiť „len škvrnu“ – po naolejovaní by bolo prebrúsené miesto značne odlišné od zvyšku plochy.  
-          pri používaní elektrického/aku náradia používajte len nízke otáčky a často „vyklepávajte“ z brúsneho papiera zachytený prach. pri vysokých otáčkach vznikne vysoká teplota a póry dreva sa „zavrú“, čo znamená, že olej nevsiakne do dreva, ale pri daždi sa bude vymývať. rovnako prachom zahltený brúsny papier stratí svoju funkciu obrusovať a následným rotačným pohybom budete zvyšovať teplotu dreva, čo opätovne povedie k zavretiu pórov dreva  
-          po obrúsení a odstránení všetkých fľakov a nečistôt (brúsením) drevo dôkladne povysávajte s „kefovým“ nástavcom (so štetinkami) a následne poutierajte vlhkou (nie mokrou) handrou a počkajte kým stôl dokonale preschne.  
-          následne natrite  len jednu vrstvu oleja – neaplikujte viac náterov – mohlo by dôjsť k zapareniu dreva a vytvoreniu lesklých fľakov.  
-          ohľadom množstva nanášaného oleja sa držte pravidla, že „menej je viac“ . olej môžete nanášať rôznymi spôsobmi (hubkou, štetcom atď...) – vždy sa však snažte nanesený olej roztierať na čo najväčšiu plochu. po naolejovaní teakové drevo vyschne do pár hodín, ideálna doba je 24 hodín.  
recyklovaný teak zásadne neodporúčame brúsiť brúsnym papierom ani čistiť tlakovým čističom. ak ste sa však predsa len rozhodli použiť tlakový čistič, nikdy nepoužívajte rotačný nástavec, rovnako ako vysoký tlak. primerane nastavte tlak na čističi a na nepohladovej ploche dreva pri dodržaní vzdialenosti (aspoň 40cm) vyskúšajte účinok. ak bude tlak príliš silný, alebo budete príliš blízko, dôjde k tzv. „vyčesaniu dreva“ – vytrháte pár drevených vlákien. tieto dokážete zľahka „zahladiť“ brúsnym papierom. po správne odhadnutej vzdialenosti a tlaku čističa očistite potrebné plochy. následne nechajte drevo schnúť minimálne 24 hodín na priamom slnku (ideálne 48 hodín). ak nenecháte drevo dokonale vyschnúť, môžu sa vám po naolejovaní časom vyskytnúť plesne.  
snažili sme sa vám priblížiť návod na údržbu čo možno najpodrobnejšie a obšírne , avšak v praxi je celý proces jednoduchý a ľahko zvládnuteľný  
v prípade akýchkoľvek otázok vám samozrejme ochotne poradí personál showroomu – je predsa v našom záujme, aby vám u nás zakúpený teakový nábytok vydržal čo najdlhšie v super kondícii.